
Ministru kabineta rīkojums Nr. 136
Rīgā 2026. gada 10. martā (prot. Nr. 14 63. §)
Par dienesta pārbaudes komisijas izveidi
· 1. Saskaņā ar Valsts pārvaldes iekārtas likuma 35. panta pirmo daļu, lai nodrošinātu vispusīgu izvērtējumu par akciju sabiedrības "RB Rail" rīkotās iepirkuma procedūras "Konsolidētā sliežu ceļu pārmiju un sliežu izplešanās šuvju piegāde Rail Baltica dzelzceļa būvniecībai" (ID Nr. RBR 2021/2) organizēšanas atbilstību normatīvajiem aktiem un iespējamu tiesību aktiem neatbilstošu rīcību ar budžeta līdzekļiem, kā arī izvērtētu iesaistīto amatpersonu iespējamo atbildību, izveidot dienesta pārbaudes komisiju (turpmāk – komisija) šādā sastāvā:
· 1.1. A. Lapiņš – Iepirkumu uzraudzības biroja vadītājs (komisijas priekšsēdētājs);
· 1.2. A. Andreičika – Finanšu ministrijas Iekšējā audita departamenta direktore;
· 1.3. R. Bremšmits – Ekonomikas ministrijas valsts sekretārs;
· 1.4. A. Remesovs – Tieslietu ministrijas Juridiskā departamenta direktors;
· 1.5. P. Vilks – Valsts kancelejas direktora vietnieks valsts attīstības un starpnozaru pārvaldības jautājumos, Pārresoru koordinācijas departamenta vadītājs;
· 1.6. A. Židkovs – Satiksmes ministrijas valsts sekretārs.
· 2. Komisijas sekretariāta funkcijas veic Iepirkumu uzraudzības birojs.
· 3. Komisijas priekšsēdētājs, ja nepieciešams, komisijas darbā var pieaicināt ekspertus un citu institūciju pārstāvjus.
· 4. Satiksmes ministrija un akciju sabiedrība "RB Rail" nodrošina komisijai visu nepieciešamo informāciju šā rīkojuma 1. punktā minētā uzdevuma izpildei.
· 5. Komisijai sagatavot ziņojumu par šā rīkojuma 1. punktā minētā uzdevuma izpildes rezultātiem un finanšu ministram iesniegt to izskatīšanai Ministru kabineta 2026. gada 28. aprīļa sēdē.

